Rolf Skår

Rolf Skår (1941–2023)Norsk Data-gründer Rolf Skår er død i cw.no den 25. mai 2023. var en norsk informatiker, kjent for en rekke pioneerprosjekt innen IT-bransjen.

Skår studerte til sivilingeniør i kybernetikk ved Norges tekniske høgskole (NTH) i Trondheim (1966) og arbeidet for Forsvarets forskningsinstitutt 1966–1967. I 1967 etablerte han, sammen med to kolleger, Norsk Data (ND). Han hadde opphold ved Massachusetts Institute of Technology (MIT) (1968–1969) og virket en del i prosjekt ved CERN i Genève 1973–1974. I Norsk Data var han viseadministrerende direktør 1974–1976 og administrerende direktør 1978–1989.

Han var direktør i Norges Teknisk-Naturvitenskapelige Forskningsråd 1990–1992, Norconsult International 1993–1997 og deleier og styreformann i Mogul Media (1995). Han var administrerende direktør i Norsk romsenter 1997–2006. I perioden 2006–2008 var han tilknyttet Europeisk institutt for rompolitikk i Wien (ESPI).hjemmeside ved espi.or.at Skår var også leder i Polyteknisk Forening 1993–1995.

Skår var ridder av 1. klasse av St. Olavs Orden (2010)«Utnevnelse til St. Olavs Orden», kongehuset.no, 10. des. 2010. og var æresmedlem av Norges Tekniske Vitenskapsakademi.80 års omtale i Aftenposten 12. mai 2021 I 2021 ble han utnevnt til æresdoktor ved Universitetet i Tromsø (UiT).Data- og rompioneren Rolf Skår blir æresdoktor ved UiT - ND Nordnorsk debatt 15. juni 2021

 Utgivelser 
 Norsk datahistorie i Teknisk Ukeblad (1989). Med Olav Wicken
 History of the Nordic Computer Industry, IFIP conf. on History of Nordic Computing (NTNU), 16.–18. juni 2003. s.179–190. Med Christian Gram, Tero Laaksonen, Tomas Ohlin, Harold W. Lawson og Ole Stangegaard

 Referanser 

Eksterne lenker
 Rolf Skår - Store norske leksikon 

Kategori:Norske informatikere
Kategori:Nordmenn i databransjen
Kategori:Personer tilknyttet CERN
Kategori:Riddere av 1. klasse av St. Olavs Orden
Kategori:Medlemmer av Kungliga Ingenjörsvetenskapsakademien
Kategori:Æresmedlemmer av Norges Tekniske Vitenskapsakademi
Kategori:Personer fra Karmøy kommune